CELEX: 62018CA0659
Language: lv
Date: 2020-03-12 00:00:00
Title: Lieta C-659/18: Tiesas (otrā palāta) 2020. gada 12. marta spriedums (Juzgado de Instrucción n°4 de Badalona (Spānija) lūgums sniegt prejudiciālu nolēmumu) – kriminālprocess pret VW (Lūgums sniegt prejudiciālu nolēmumu – Tiesu iestāžu sadarbība krimināllietās – Direktīva 2013/48/ES – 3. panta 2. punkts – Tiesības uz advokāta palīdzību – Apstākļi, kādos nodrošināmas tiesības uz advokāta palīdzību – Neierašanās tiesā – Atkāpes no tiesībām uz advokāta palīdzību – Eiropas Savienības Pamattiesību hartas 47. pants – Tiesības uz efektīvu tiesību aizsardzību tiesā)

29.6.2020   
            
            
               LV
            
            
               Eiropas Savienības Oficiālais Vēstnesis
            
            
               C 215/13
            
         
      Tiesas (otrā palāta) 2020. gada 12. marta spriedums (Juzgado de Instrucción no4 de Badalona (Spānija) lūgums sniegt prejudiciālu nolēmumu) – kriminālprocess pret VW
      (Lieta C-659/18) (1)
      
      (Lūgums sniegt prejudiciālu nolēmumu - Tiesu iestāžu sadarbība krimināllietās - Direktīva 2013/48/ES - 3. panta 2. punkts - Tiesības uz advokāta palīdzību - Apstākļi, kādos nodrošināmas tiesības uz advokāta palīdzību - Neierašanās tiesā - Atkāpes no tiesībām uz advokāta palīdzību - Eiropas Savienības Pamattiesību hartas 47. pants - Tiesības uz efektīvu tiesību aizsardzību tiesā)
      (2020/C 215/15)
      Tiesvedības valoda – spāņu
      
         Iesniedzējtiesa
      
      
         Juzgado de Instrucción no4 de Badalona
      
      
         Lietas dalībnieks kriminālprocesā pamatlietā
      
      VW
      
         Rezolutīvā daļa
      
      Eiropas Parlamenta un Padomes Direktīva 2013/48/ES (2013. gada 22. oktobris) par tiesībām uz advokāta palīdzību kriminālprocesā un Eiropas apcietināšanas ordera procesā, par tiesībām uz to, ka pēc brīvības atņemšanas informē trešo personu, un par tiesībām, kamēr atņemta brīvība, sazināties ar trešām personām un konsulārajām iestādēm, it īpaši tās 3. panta 2. punkts, kopsakarā ar Eiropas Savienības Pamattiesību hartas 47. pantu ir jāinterpretē tādējādi, ka tas nepieļauj tādu dalībvalsts tiesisko regulējumu, kāds tas ir interpretēts valsts judikatūrā un kurā ir noteikts, ka gadījumā, ja aizdomās turētais vai apsūdzētais neierodas pie izmeklētājtiesneša pēc attiecīgas pavēstes saņemšanas, kriminālprocesa pirmstiesas stadijā tiesību uz advokāta palīdzību izmantošanu var atlikt līdz brīdim, kad valsts izdotais attiecīgās personas apcietināšanas orderis ir izpildīts.
      
         (1)  OV C 35, 28.1.2019.